02003R0147 — DA — 08.02.2020 — 009.001

Denne tekst tjener udelukkende som dokumentationsværktøj og har ingen retsvirkning. EU's institutioner påtager sig intet ansvar for dens indhold. De autentiske udgaver af de relevante retsakter, inklusive deres betragtninger, er offentliggjort i den Europæiske Unions Tidende og kan findes i EUR-Lex. Disse officielle tekster er tilgængelige direkte via linkene i dette dokument

►B RÅDETS FORORDNING (EF) Nr. 147/2003 af 27. januar 2003 om visse restriktive foranstaltninger over for Somalia (EUT L 024 af 29.1.2003, s. 2)

Ændret ved:









▼B

RÅDETS FORORDNING (EF) Nr. 147/2003

af 27. januar 2003

om visse restriktive foranstaltninger over for Somalia







Artikel 1

Uden at dette berører medlemsstaternes beføjelser i udøvelsen af deres offentlige myndighed, er det forbudt:

— at levere finansieringsmidler eller finansiel bistand i forbindelse med militæraktiviteter, herunder gavebistand, lån og eksportkreditforsikring, i forbindelse med salg, levering, overførsel eller eksport af våben og beslægtet udstyr til alle personer, enheder eller organisationer i Somalia

— at yde, sælge, levere eller overføre teknisk rådgivning, bistand eller uddannelse i forbindelse med militæraktiviteter, herunder navnlig uddannelse og bistand med relation til fremstilling, vedligeholdelse og anvendelse af våben og beslægtet udstyr af alle typer, til alle personer, enheder eller organisationer i Somalia.

Artikel 2

Bevidst og forsætlig deltagelse i aktiviteter, der direkte eller indirekte har til formål eller til følge at fremme de i artikel 1 omhandlede aktiviteter, er forbudt.

▼M7

Artikel 2a

Uanset artikel 1 kan den kompetente myndighed, jf. de websteder, der er nævnt i bilag I, i den medlemsstat, hvor udbyderen er etableret, på de betingelser, den måtte finde relevante, give tilladelse til:

a) levering af finansieringsmidler, finansiel bistand, teknisk rådgivning, bistand eller uddannelse i forbindelse med militæraktiviteter, hvis den har slået fast, at en sådan finansiering, rådgivning, bistand eller uddannelse udelukkende er bestemt til støtte eller brug for Den Afrikanske Unions Mission i Somalia (Amisom) omhandlet i punkt 10(b) i FN's Sikkerhedsråds resolution 2111 (2013), eller alene til brug for stater eller, internationale, regionale eller sub-regionale organisationer, der genemfører foranstaltninger i overensstemmelse med punkt 10e i UNSCR 2111 (2013)

b) levering af finansieringsmidler, finansiel bistand, teknisk rådgivning, bistand eller uddannelse i forbindelse med militæraktiviteter, hvis den har slået fast, at en sådan finansiering, rådgivning, bistand eller uddannelse udelukkende er bestemt til støtte eller brug for Amisoms strategiske partnere, som udelukkende opererer i henhold til Den Afrikanske Unions strategiske koncept af 5. januar 2012 (eller efterfølgende strategiske koncepter fra Den Afrikanske Union) og i samarbejde og koordination med Amisom, jf. punkt 10(c) i FN's Sikkerhedsråds resolution 2111 (2013)

c) levering af finansieringsmidler, finansiel bistand, teknisk rådgivning, bistand eller uddannelse i forbindelse med militæraktiviteter, hvis den har slået fast, at en sådan finansiering, rådgivning, bistand eller uddannelse udelukkende er bestemt til støtte eller brug for FN-personale, herunder FN's bistandsmission i Somalia (UNSOM), jf. punkt 10(a) i FN's Sikkerhedsråds resolution 2111 (2013)

d) levering af teknisk rådgivning, bistand eller uddannelse i forbindelse med militæraktiviteter, hvis følgende betingelser er opfyldt: i) den kompetente myndighed har slået fast, at en sådan rådgivning, bistand eller uddannelse udelukkende har til formål at medvirke til udviklingen af institutioner i sikkerhedssektoren, og ii) den pågældende medlemsstat har meddelt den komité, der er nedsat i henhold til punkt 11 i FN's Sikkerhedsråds resolution 751 (1992), at det er konstateret, at en sådan rådgivning, bistand eller uddannelse udelukkende har til formål at medvirke til udvikling af institutioner i sikkerhedssektoren, og at dens kompetente myndighed har besluttet at give tilladelse, og komitéen ikke har gjort indsigelse mod denne beslutning senest fem arbejdsdage efter meddelelsen

▼M10

e) levering af finansieringsmidler, finansiel bistand, teknisk rådgivning, bistand eller uddannelse i forbindelse med militæraktiviteter, hvis følgende betingelser er opfyldt: i) den pågældende kompetente myndighed har fastslået, at sådanne finansieringsmidler eller en sådan finansiel bistand, teknisk rådgivning, bistand eller uddannelse udelukkende er bestemt til udvikling af Somalias nationale sikkerhedsstyrker for at skabe sikkerhed for den somaliske befolkning, og ii) Somalias føderale regering eller alternativt den medlemsstat, der leverer finansieringsmidler, finansiel bistand, teknisk rådgivning, bistand eller uddannelse, har mindst fem arbejdsdage forinden underrettet den komité, der er nedsat i henhold til UNSCR 751 (1992), punkt 11, om enhver levering af sådanne finansieringsmidler eller en sådan finansiel bistand, teknisk rådgivning, bistand eller uddannelse, jf. UNSCR 2498 (2019), punkt 11

▼M10

ea) levering af finansieringsmidler, finansiel bistand, teknisk rådgivning, bistand eller uddannelse i forbindelse med militæraktiviteter, hvis følgende betingelser er opfyldt: i) den pågældende kompetente myndighed har fastslået, at sådanne finansieringsmidler eller sådan finansiel bistand, teknisk rådgivning, bistand eller uddannelse udelukkende er bestemt til udvikling af de institutioner i sikkerhedssektoren, der ikke hører under Somalias føderale regering, og ii) den medlemsstat, der leverer sådanne finansieringsmidler eller en sådan finansiel bistand, teknisk rådgivning, bistand eller uddannelse, har underrettet den komité, der er nedsat i henhold til punkt 11 i UNSCR 751 (1992), om enhver levering af sådanne finansieringsmidler eller en sådan finansiel bistand, teknisk rådgivning, bistand eller uddannelse, og Somalias føderale regering er samtidig mindst fem arbejdsdage forinden blevet orienteret herom, jf. punkt 12 og 15 i UNSCR 2498 (2019), og iii) komitéen har ikke inden for fem arbejdsdage efter modtagelse af underretningen truffet en negativ afgørelse

▼M7

f) levering af finansieringsmidler, finansiel bistand, teknisk rådgivning, bistand eller uddannelse i forbindelse med militæraktiviteter, hvis den har slået fast, at en sådan finansiering, rådgivning, bistand eller uddannelse udelukkende er bestemt til støtte eller brug for Den Europæiske Unions uddannelsesmission (EUTM).

▼B

Artikel 3

▼M10

1. Artikel 1 finder ikke anvendelse på:

a) levering af finansieringsmidler og finansiel bistand til salg, levering, overførsel eller eksport af ikkedødbringende militært udstyr, der udelukkende er bestemt til humanitære formål eller beskyttelse, eller til indkøb af materiel til Unionens eller medlemsstaternes institutionsopbygningsprogrammer, herunder på sikkerhedsområdet, som gennemføres inden for rammerne af freds- og forsoningsprocessen, eller

b) levering af teknisk rådgivning, bistand eller uddannelse i tilknytning til sådant ikkedødbringende udstyr.

hvis den leverende medlemsstat, internationale, regionale eller subregionale organisation forinden og til orientering har underrettet den komité, der er nedsat i henhold til punkt 11 i UNSCR 751 (1992), om de pågældende aktiviteter.

▼B

2. Artikel 1 finder ikke anvendelse på beskyttelsesbeklædning, herunder skudsikre veste og militærhjelme, der midlertidigt udføres til Somalia udelukkende til personlig brug for FN-personel, repræsentanter for medierne, humanitært hjælpepersonale, ulandsfrivillige og tilknyttet personale.

3. Artikel 2 finder ikke anvendelse på aktiviteter, som har til formål eller til følge at fremme aktiviteter, der er godkendt af den komité, der er nedsat ved paragraf 11 i De Forenede Nationers Sikkerhedsråds resolution 751 (1992).

▼M2

Artikel 3a

1. Med henblik på at sikre konsekvent gennemførelse af artikel 1 og 3 i Rådets afgørelse 2010/231/FUSP af 26. april 2010 om restriktive foranstaltninger over for Somalia ( 1 ) skal der for alle varer, der bringes ind i eller forlader Unionens toldområde til og fra Somalia, før ankomst og afgang afgives oplysninger til den pågældende medlemsstats kompetente myndigheder.

▼M10

2. Reglerne for forpligtelsen til at afgive oplysninger inden ankomst og afgang, navnlig vedrørende den person, der afgiver disse oplysninger, fristerne herfor og de krævede data, fastsættes i de relevante bestemmelser vedrørende summariske indpassage- og udpassageangivelser samt toldangivelser i toldlovgivningen ( 2 ).

▼M2

3. Endvidere skal personer, som afgiver de i stk. 2 omhandlede oplysninger, afgive erklæring om, hvorvidt varerne er omfattet af Den Europæiske Unions fælles liste over militært udstyr ( 3 ), og, hvis deres eksport er omfattet af en fritagelse, præcisere de nærmere enkeltheder i den pågældende eksportlicens.

4. Indtil den 31. december 2010 kan summariske angivelser ved indførsel og udførsel og de fornødne supplerende oplysninger som omhandlet i denne artikel fremsendes skriftligt ved benyttelse af handels-, havne- eller transportdokumentation, forudsat at disse indeholder de nødvendige oplysninger.

5. Fra den 1. januar 2011 fremsendes de fornødne supplerende oplysninger som omhandlet i stk. 3 enten skriftligt eller under anvendelse af en toldangivelse, alt efter hvad der er mest relevant.

▼M3

Artikel 3b

1. Det er forbudt:

a) at importere trækul til Unionen, hvis det i) har oprindelse i Somalia eller ii) er blevet eksporteret fra Somalia

b) at købe trækul, som befinder sig i, eller som har oprindelse i Somalia

c) at transportere trækul, som har oprindelse i Somalia, eller som eksporteres fra Somalia til et andet land

d) direkte eller indirekte at levere finansieringsmidler eller finansiel bistand samt forsikring og genforsikring i tilknytning til import, transport eller køb af trækul fra Somalia, der er omhandlet i litra a), b) og c), og

e) at deltage bevidst eller forsætligt i aktiviteter, der direkte eller indirekte har til formål eller til følge at omgå forbuddene i litra a)-d).

2. Ved »trækul« forstås i denne artikel de varer, der er opført i bilag II.

3. Forbuddene i stk. 1 finder ikke anvendelse på køb eller transport af trækul, som er blevet eksporteret fra Somalia inden den 22. februar 2012.

▼M10

Artikel 3c

1. Det er forbudt fra medlemsstaternes område eller for medlemsstaternes statsborgere, som opholder sig uden for deres område, eller som benytter skibe eller luftfartøjer, der fører deres flag, direkte eller indirekte at sælge, eksportere, levere eller overføre komponenter til improviserede eksplosive anordninger, der er opført i bilag III, til Somalia, medmindre den pågældende medlemsstats kompetente myndighed, jf. webstederne i bilag I, har givet forhåndstilladelse.

2. Medlemsstaternes kompetente myndigheder giver ikke tilladelse i henhold til stk. 1, hvis der foreligger tilstrækkeligt bevis for, at produkterne vil blive anvendt, eller at der er en væsentlig risiko for, at de kan blive anvendt, til fremstilling af improviserede eksplosive anordninger i Somalia.

▼B

Artikel 4

Uden at dette berører medlemsstaternes rettigheder og forpligtelser i henhold til De Forenede Nationers pagt, opretholder Kommissionen enhver form for nødvendig kontakt med den i artikel 3, stk. 1, nævnte komité under Sikkerhedsrådet med henblik på en effektiv gennemførelse af denne forordning.

Artikel 5

Kommissionen og medlemsstaterne underretter straks hinanden om de foranstaltninger, der træffes i henhold til denne forordning, og udveksler andre relevante oplysninger, som de råder over, og som har relation til denne forordning, navnlig oplysninger om overtrædelser, håndhævelsesproblemer og domme afsagt af de nationale domstole.

Artikel 6

Denne forordning finder anvendelse, uanset om der foreligger rettigheder eller er pålagt forpligtelser ved undertegnede internationale aftaler eller indgåede kontrakter eller ved meddelte licenser eller tilladelser inden denne forordnings ikrafttræden.

▼M1

Artikel 6a

Kommissionen ændrer ►M3 bilag I ◄ på grundlag af oplysninger fra medlemsstaterne.

▼B

Artikel 7

1. Medlemsstaterne fastsætter, hvilke sanktioner, der skal anvendes ved overtrædelse af bestemmelserne i denne forordning. Sanktionerne skal være effektive, stå i et rimeligt forhold til overtrædelsen og have afskrækkende virkning.

Indtil der om nødvendigt vedtages lovgivning på dette område, anvendes i tilfælde af overtrædelse af bestemmelserne i denne forordning, hvor det er relevant, de sanktioner, som medlemsstaterne har fastsat til gennemførelse af artikel 7 i Rådets forordning (EF) nr. 1318/2002 af 22. juli 2002 om visse restriktive foranstaltninger over for Liberia ( 4 ).

2. Hver medlemsstat har ansvaret for at retsforfølge alle fysiske og juridiske personer og alle enheder eller organer under deres jurisdiktion, hvis de overtræder et af forbuddene i denne forordning.

▼M1

Artikel 7a

1. Medlemsstaterne udpeger de kompetente myndigheder, der er nævnt i denne forordning, og beskriver dem på eller via webstederne i ►M3 bilag I ◄ .

2. Medlemsstaterne giver Kommissionen meddelelse om deres kompetente myndigheder straks efter denne forordnings ikrafttræden og underretter den om alle senere ændringer.

▼B

Artikel 8

Denne forordning anvendes

— inden for Fællesskabets område, herunder dets luftrum

— om bord på fly og skibe, der hører under en medlemsstats jurisdiktion

— på enhver person andetsteds, som er statsborger i en medlemsstat, og

— på alle juridiske personer, enheder eller organer, der er oprettet eller stiftet i henhold til en medlemsstats lovgivning.

Artikel 9

Denne forordning træder i kraft dagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

▼M3









BILAG I

Websteder med oplysninger om de kompetente myndigheder og adresse til brug ved underretning af Kommissionen

▼M9

BELGIEN

https://diplomatie.belgium.be/nl/Beleid/beleidsthemas/vrede_en_veiligheid/sancties

https://diplomatie.belgium.be/fr/politique/themes_politiques/paix_et_securite/sanctions

https://diplomatie.belgium.be/en/policy/policy_areas/peace_and_security/sanctions

BULGARIEN

https://www.mfa.bg/en/101

TJEKKIET

www.financnianalytickyurad.cz/mezinarodni-sankce.html

DANMARK

http://um.dk/da/Udenrigspolitik/folkeretten/sanktioner/

TYSKLAND

http://www.bmwi.de/DE/Themen/Aussenwirtschaft/aussenwirtschaftsrecht,did=404888.html

ESTLAND

http://www.vm.ee/est/kat_622/

IRLAND

http://www.dfa.ie/home/index.aspx?id=28519

GRÆKENLAND

http://www.mfa.gr/en/foreign-policy/global-issues/international-sanctions.html

SPANIEN

http://www.exteriores.gob.es/Portal/en/PoliticaExteriorCooperacion/GlobalizacionOportunidadesRiesgos/Paginas/SancionesInternacionales.aspx

FRANKRIG

http://www.diplomatie.gouv.fr/fr/autorites-sanctions/

KROATIEN

http://www.mvep.hr/sankcije

ITALIEN

https://www.esteri.it/mae/it/politica_estera/politica_europea/misure_deroghe

CYPERN

http://www.mfa.gov.cy/mfa/mfa2016.nsf/mfa35_en/mfa35_en?OpenDocument

LETLAND

http://www.mfa.gov.lv/en/security/4539

LITAUEN

http://www.urm.lt/sanctions

LUXEMBOURG

https://maee.gouvernement.lu/fr/directions-du-ministere/affaires-europeennes/mesures-restrictives.html

UNGARN

http://www.kormany.hu/download/9/2a/f0000/EU%20szankci%C3%B3s%20t%C3%A1j%C3%A9koztat%C3%B3_20170214_final.pdf

ΜΑLTA

https://foreignaffairs.gov.mt/en/Government/SMB/Pages/Sanctions-Monitoring-Board.aspx

NEDERLANDENE

https://www.rijksoverheid.nl/onderwerpen/internationale-sancties

ØSTRIG

http://www.bmeia.gv.at/view.php3?f_id=12750&LNG=en&version=

POLEN

https://www.gov.pl/web/dyplomacja

PORTUGAL

http://www.portugal.gov.pt/pt/ministerios/mne/quero-saber-mais/sobre-o-ministerio/medidas-restritivas/medidas-restritivas.aspx

RUMÆNIEN

http://www.mae.ro/node/1548

SLOVENIEN

http://www.mzz.gov.si/si/omejevalni_ukrepi

SLOVAKIET

https://www.mzv.sk/europske_zalezitosti/europske_politiky-sankcie_eu

FINLAND

http://formin.finland.fi/kvyhteistyo/pakotteet

SVERIGE

http://www.ud.se/sanktioner

DET FORENEDE KONGERIGE

https://www.gov.uk/sanctions-embargoes-and-restrictions

Europa-Kommissionen underrettes på følgende adresse:

Europa-Kommissionen

Tjenesten for Udenrigspolitiske Instrumenter (FPI)

EEAS 07/99

1049 Bruxelles, Belgien

E-mail: relex-sanctions@ec.europa.eu

▼M3









BILAG II







Trækul omfatter følgende varer: HS-kode Beskrivelse 4402 Trækul (herunder kul af nøddeskaller eller af nødder), også agglomereret

▼M10









BILAG III

Liste over produkter, der er omhandlet I artikel 3c

1. Udstyr og anordninger, der ikke er specificeret i bilag IV, punkt 2, til Rådets afgørelse 2010/231/FUSP ( 5 ), der specifikt er konstrueret til at igangsætte sprængstoffer ved hjælp af elektriske eller ikkeelektriske midler (f.eks. tændapparater, detonatorer, sprængkapsler eller detonationslunter).

2. »Teknologi«, der er nødvendig for at »fremstille« eller »anvende« de i punkt 1 nævnte produkter. (Definitionerne af udtrykkene »teknologi«, »nødvendig«, »fremstille« og »anvende« findes i Den Europæiske Unions fælles liste over militært udstyr ( 6 )).

3. Eksplosive materialer som følger og blandinger, der indeholder et eller flere af disse:







Substansens navn Navn og registernummer i Chemical Abstracts Service (CAS RN) Kode i den kombinerede nomenklatur (KN-kode) (1) Ammoniumnitrat-brændselsolie (ANFO) 6484-52-2 (ammoniumnitrat) 3102 30 3102 40 Nitrocellulose (indeholdende mere end 12,5 % nitrogen w/w) 9004-70-0 Nitroglycol 55-63-0 ex 2920 90 70 Pentaerythritoltetranitrat (PETN) 78-11-5 ex 2920 90 70 Picryl clorid 88-88-0 ex 2904 99 00 2,4,6-trinitrotoluen (TNT) 118-96-7 2904 20 00 (1) Koderne i nomenklaturen er taget fra den kombinerede nomenklatur som defineret i artikel 1, stk. 2, i Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif (EFT L 256 af 7.9.1987, s. 1) og som anført i bilag I dertil, som gælder på tidspunktet for nærværende forordnings offentliggørelse og med de fornødne ændringer som ændret ved senere lovgivning.

4. Udgangsstoffer til eksplosivstoffer:







Substansens navn Navn og registernummer i Chemical Abstracts Service (CAS RN) Kode i den kombinerede nomenklatur (KN-kode) Ammoniumnitrat 6484-52-2 3102 30 Kaliumnitrat 7757-79-1 2834 21 00 Natriumklorat 7775-09-9 2829 11 00 Salpetersyre 7697-37-2 ex 2808 Svovlsyre 7664-93-9 ex 2807